APROBACIÓN INICIAL DO PROXECTO "ESTABILIZACIÓN DE TERRAPLÉN NA E. P. 0018 XEVE–AMIL–ESPEDREGUEIRA, P. Q. 12+800 NO LUGAR DE AMIL" E DO EXPEDIENTE DE EXPROPIACIÓN DERIVADO DO MESMO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/09/2018)

O Pleno da Deputación Provincial de Pontevedra na sesión plenaria celebrada o día 31 de xullo de 2018 adoptou, entre outros, o seguintes acordo: “7.7152.- APROBACIÓN INICIAL DO PROXECTO “ESTABILIZACIÓN DE TERRAPLÉN NA EP-0018 XEVE-AMIL-ESPEDREGUEIRA. PQ 12+800 NO LUGAR DE AMIL (MORAÑA)”. EXPOSICIÓN PÚBLICA DO MESMO E DO EXPEDIENTE DE EXPROPIACIÓN. DECLARACIÓN DE UTILIDADE PÚBLICA DA OBRA. DECLARACIÓN DE URXENTE OCUPACIÓN E MOTIVACIÓN DA URXENCIA O proxecto “Estabilización de terraplén na EP-0018 Xeve–Amil–Espedregueira, p. q. 12+800 no lugar de Amil (Moraña)” que está dotado dun orzamento para coñecemento da administración de 230.349,56 euros, desagregado en orzamento de execución por contrata por importe de 222.138,56 euros e capítulo de expropiacións por importe de 8.211,00 euros, ten por obxecto a reparación e estabilización dun terraplén na estrada provincial EP-0018. As obras incluídas no presente proxecto consisten na estabilización do terraplén para reparar unha grieta existente, un afundimento na beirarrúa e a reparación da barandilla metálica no punto quilométrico 12+800 da citada estrada provincial, mellorando de xeito significativo a seguridade vial. Á vista do informe emitido polo Servizo de Mobilidade advertindo da necesidade de acometer canto antes a devandita obra, o Pleno acorda, por maioría de votos a favor do PSdeG-PSOE e do BNG e coas abstencións do PP, o seguinte: Primeiro.- A aprobación inicial do proxecto “Estabilización de terraplén na EP-0018 Xeve–Amil–Espedregueira, PQ.12+800 no lugar de Amil (Moraña)” que está dotado dun orzamento para coñecemento da administración de 230.349,56 euros, desagregado en orzamento de execución por contrata por importe de 222.138,56 euros e capítulo de expropiacións por importe de 8.211,00 euros. Segundo.- A exposición pública do mesmo e do expediente expropiatorio que conleva, polo prazo regulamentario, a efectos de posibles reclamacións, entendéndose aprobado definitivamente, de forma automática, en caso de non producirse as mesmas. Terceiro.- A declaración de utilidade pública da obra con base no informe emitido polo Servizo de Mobilidade advertindo da premura que reviste a execución da obra. Cuarto.- A declaración de urxente ocupación dos bens e terreos afectados pola referida obra. Quinto.- A motivación da urxencia que se pretende dar ás expropiacións que xera dita obra, xa que a execución das mesmas vén xustificada pola necesidade de estabilizar o citado terraplén na estrada provincial EP-0018. Neste sentido non hai que esquecer que calquera mellora nunha estrada vai supor a minoración de riscos de accidentes e, en consecuencia, nunha materia na que está en xogo a vida humana a utilidade pública da obra e a urxencia na súa execución está sempre xustificada. Polo tanto, e en cumprimento do antedito acordo: Sométese a información pública o proxecto e o expediente de expropiación que conleva por un prazo de quince días hábiles a efectos de posibles reclamacións. Asimesmo, faise pública a anterior relación de propietarios e bens afectados pola execución das obras indicadas, entre os que se atopan algún ós que non se puido realizar a notificación individual e se procede á apertura do trámite de información pública por un período de quince días hábiles para que os interesados poidan facer as alegacións que consideren oportunas. Pontevedra, 10 de agosto de 2018. O deputado delegado O secretario